FOTO Manéver, ktorý sa len tak nevidí: Bratislavčanovi na mercedese skratka nevyšla
Bratislavská odťahovka mala plné ruky práce. Vo štvrtok ju zavolali k naozaj kurióznemu prípadu. Fotografie zverejnila na sociálnej sieti a razom sa stali hitom.
Vodič na červenom Mercedese Benz triedy A chcel podľa všetkého na aute zísť úzkym chodníkom, ktorý vedie popri schodoch. Prerátal sa však a nevedel si rady. Zostal na schodoch uviaznutý. Pod zverejnenými fotkami už pribúdajú vtipné komentáre.